Liepājas valstspilsētas sākumizglītības (sākumskolas) jomas  
Vizuālās mākslas olimpiādes (1.-3.klase) organizēšanas un norises

KĀRTĪBA

2023.gada 2.oktobrī Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2023.gada 25.augusta rīkojumu Nr. 25.1.-04/39 “Par mācību priekšmetu olimpiāžu organizēšanu un norisi 2023./2024. mācību gadā” un Liepājas pilsētas Izglītības pārvaldes 2023.gada 28.augusta rīkojuma Nr.260/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas valstspilsētas sākumizglītības (sākumskolas) joma (turpmāk - Joma) organizē Liepājas valstspilsētas vizuālās mākslas olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
  2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas valstspilsētas un valsts mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas vizuālajā mākslā, attīstīt viņu praktiskā darba iemaņas.

2.2. Izzināt jaunos talantus vizuālajā mākslā.

2.3. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 1.-3.klašu skolēni.

3.2. Olimpiādes 1.posms – skolas Olimpiāde.

3.2.1. Norises laiks: 22. – 26.01.2024.

3.2.2. Norises vieta: Liepājas skolas,

3.2.3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija,

3.2.4. Olimpiādes uzdevumi tiks nosūtīti skolām.

3.3. Olimpiādes 2.posms – pilsētas posms.

3.3.1. Norises laiks: 20.02.2024. plkst.12.00,

3.3.2. Norises vieta: Liepājas skolas,

3.3.3. Norises ilgums: 2 astronomiskās stundas,

3.3.4. Par Olimpiādes norisi atbildīgi skolu direktoru vietnieki izglītības jomā un Olimpiādes žūrijas komisija,

3.3.5. Uzdevumus un vērtēšanas kritērijus izstrādā sākumskolas jomas metodiķe Zita Tapiņa.

**4. Olimpiādes darbu vērtēšana un uzvarētāju apbalvošana**

4.1. Olimpiādes 2. posma darbu vērtēšanu vada sākumskolas jomas metodiķe Zita Tapiņa.

4.2. 2.posma darbus vērtē vizuālās mākslas skolotāji no katras dalībskolas, atbilstoši skolēnu dalībai olimpiādēs 2.posmā. Ja olimpiādē piedalās:

1 – 10 skolēni no skolas attiecīgajā klašu posmā, darbus vērtē 1 skolotājs,

11 – 20 skolēni no skolas attiecīgajā klašu posmā, darbus labo 2 skolotāji

utt.,

4.2.1. Norises laiks: 20.02.2024. plkst.14.20,

4.2.2. Norises vieta: DALP 5.vidusskola.

4.3. Olimpiādes darba tēma: Fantāzijas pasaulē. Skolēns Olimpiādes darbu izpilda ar melnas krāsas lodīšu pildspalvu un 1-3 krāsu zīmuļiem uz skolas izsniegta balta A4 formāta papīra. Skolēns radoši papildina uz lapas doto zīmējumu, atbilstoši pirms olimpiādes saņemtajai apakštēmai. Pēc vajadzības drīkst tikt izmantota dzēšgumija. Ja tiek lietots parastais zīmulis, tā vilktās līnijas pabeigtā darbā nedrīkst būt redzamas. Ilustrēšanai paredzētā apakštēma katrai klašu grupai tiks sniegta direktora vietniekam izglītības jomā tieši pirms olimpiādes. Olimpiādes dalībnieki tās laikā nedrīkst lietot citas palīglietas vai mobilos saziņas līdzekļus. Šī nosacījuma neievērošana var būt iemesls skolēna diskvalifikācijai.

4.4. Žūrijas komisija var samazināt punktu skaitu, ja netiek ievērota darba kultūra.

4.5. Olimpiādes darba otrā pusē datorrakstā tiek sniegta informācija par darba autoru (skolēna vārds, uzvārds un klase, skolotāja vārds un uzvārds, skola). Olimpiādes darbus žūrijas komisija vērtē saskaņā ar izstrādātajiem kritērijiem.

4.6. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.7. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.8. Olimpiādē piešķir pirmo, otro, trešo vietu un Atzinību, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

4.9. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.10. Skolēna Olimpiādes darbi tiek uzglabāti pie metodiķa līdz nākamā mācību gada sākumam.

**5. Dalībnieku skaits**

Uz olimpiādes 2. posmu skolēni tiek izvirzīti atbilstoši skolas skolēnu skaitam attiecīgajās kalšu paralēlēs.

1 - 15 skolēni klašu paralēlēs: 1 skolēns no skolas,

16 - 30 skolēni klašu paralēlēs: 2 skolēni no skolas,

31 - 45 skolēni klašu paralēlēs: 3 skolēni no skolas,

46 - 60 skolēni klašu paralēlēs: 4 skolēni no skolas,

61 - 75 skolēni klašu paralēlēs: 5 skolēni no skolas,

76 - 90 skolēni klašu paralēlēs: 6 skolēni no skolas,

91 - 105 skolēni klašu paralēlēs: 7 skolēni no skolas,

106 un vairāk skolēni klašu paralēlēs: 8 skolēni no skolas katrā klašu grupā.

Pieteikums (Pieteikuma veidlapa) jāiesūta līdz 13.februārim Liepājas sākumskolas jomas metodiķei Zitai Tapiņai uz e-pastu: [zitta2@inbox.lv](mailto:zitta2@inbox.lv) Pieteikumā jānorāda skolēna vārds, uzvārds, klase, skolotāja vārds, uzvārds (Word doc., tabula pēc pielikumā pievienotā parauga).

Kārtību sagatavoja sākumizglītības (sākumskolas) jomas metodiķe Zita Tapiņa

1.pielikums

**Liepājas pilsētas vizuālās mākslas olimpiāde 1.-3. klasēm**

**Liepājas Liedaga vidusskola**

**2023./2024.m.g.**

|  |  |  |  |  |
| --- | --- | --- | --- | --- |
| **Nr.**  **p.k.** | **Skola** | **Skolēns (vārds, uzvārds)** | **Klase** | **Skolotājs (vārds, uzvārds)** |
| 1. | Liepājas Liedaga vidusskola |  |  |  |
| 2. | Liepājas Liedaga vidusskola |  |  |  |
| 3. | Liepājas Liedaga vidusskola |  |  |  |
| 4. | Liepājas Liedaga vidusskola |  |  |  |
| 5. | Liepājas Liedaga vidusskola |  |  |  |
| 6. | Liepājas Liedaga vidusskola |  |  |  |
| 7. | Liepājas Liedaga vidusskola |  |  |  |

Datums: 10.02.2024.